
Martfű Város Polgármesterétől

M a r t f ű, Szent István tér 1.

_____________________________________________________________
E L Ő T E R J E S Z T É S
       „Települési környezetért” cím elnyerésére meghirdetett pályázat benyújtásáról

Tisztelt Képviselő-testület!

A Jász-Nagíkun-Szolnok Megyei Közgyűlés Elnöke pályázatot hirdetett a „Települési környezetért” cím elnyerésére, a környezeti értékeik megismerése, bemutatása, megóvása, védelme, fejlesztése és rehabilitációja érdekében kifejtett kiemelkedő tevékenységének elismerésére, megye önkormányzatai számára.

A pályázat benyújtásának határideje 2012. május 15., a kitüntető cím átadására az augusztus 20-i állami ünnep alkalmából megrendezett ünnepi Megyei Közgyűlésen kerül sor.

A címmel 100 ezer Ft összegű jutalom és oklevél jár.

A pályázati felhívás szerint a cím elnyerésére Jász-Nagykun-Szolnok megye települési önkormányzatai pályázhatnak az épített környezet védelme, a környezetvédelem, a hulladékgazdálkodás, a természetvédelem és a tájvédelem területéről olyan kezdeményezéssel, tervvel, fejlesztéssel, tevékenységgel, amely a pályázat kiírását megelőző évben elkészült, megvalósult, vagy a megvalósítás meghatározó, érdemi eredményt mutató szakaszához ért. 

Előnyben részesítik azt a pályázót, akinek a környezeti értékek védelme és fejlesztése érdekében kifejtett tevékenysége:

· a helyi adottságokra alapozva történt,

· a lakosság és a civil szervezetek együttműködésével valósult meg,

· mintaértékű térség, illetve más települések részére,
· az Európai Uniós normáknak, szabályoknak megfelel,

· a fenntartható fejlődés elvéhez illeszkedik,

· elősegíti a környezettudatos magatartás elterjedését,

· környezetbarát anyagokat, eszközöket és technológiát használt.

Tisztelt Képviselő-testület!

Javasolom, hogy Martfű Város Önkormányzatának Képviselő-testülete éljen a megyei kitüntető cím adományozásának lehetőségével, pályázza meg a „Települési környezetért” cím elnyerését 2012. évben, a mellékelt pályázati anyag alapján. 

Fentiek alapján kérem, hogy az előterjesztést szíveskedjenek megtárgyalni és az alábbi határozati javaslatot elfogadni:

…../2012. (IV.26.) határozat

a „Települési környezetért” cím elnyerésére meghirdetett pályázat benyújtásáról
Martfű Város Önkormányzatának Képviselő-testülete megtárgyalta a „Települési környezetért” cím elnyerésére meghirdetett pályázat benyújtásáról szóló előterjesztést, melyet jóváhagyólag elfogad. Felhatalmazza Dr. Kiss Edit polgármestert, hogy a pályázati adatlap megküldésével Martfű Város Önkormányzata éljen a megyei kitüntető cím adományozásának lehetőségével, pályázza meg a „Települési környezetért” cím elnyerését 2012. évben.

Felelős: Dr. Kiss Edit

Határidő: 2012. május 15.

Erről értesülnek: 

1. J.N.Szolnok Megyei Közgyűlés Elnöke, Szolnok,

2. J.N.Szolnok Megyei Kormányhivatal, Szolnok,

3. Valamennyi Képviselő, Helyben,

4. Dr. Kiss Edit, polgármester

Martfű, 2012. április 24.

                                                                                                                             Dr. Kiss Edit

